সেন্স অ্যান্ড সেন্সিবিলিটি () হল অ্যাং লি পরিচালিত ১৯৯৫ সালের নাট্যধর্মী চলচ্চিত্র। এটি জেন অস্টেনের ১৮১১ সালের একই নামের উপন্যাস অবলম্বনে নির্মিত। এমা টমসন এর চিত্রনাট্য রচনা করেন এবং এলিনর ড্যাশউড চরিত্রে অভিনয় করেন, অন্যদিকে কেট উইন্সলেট তার এলিনরের ছোট বোন ম্যারিঅ্যান চরিত্রে অভিনয় করেন।  সেন্স অ্যান্ড সেন্সিবিলিটি মার্কিন যুক্তরাষ্ট্রে ১৯৯৫ সালের ১৩ই ডিসেম্বর মুক্তি পায়। বিশ্বব্যাপী ১৩৫ মিলিয়ন মার্কিন ডলার আয় করে চলচ্চিত্রটি ব্যবসাসফল হয় এবং মুক্তির পর বিপুল সমাদৃত হয়। এটি ৬৮তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ অভিনেত্রী (টমসন)-সহ সাতটি বিভাগে মনোনয়ন লাভ করে। টমসন শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন, যার মাধ্যমে তিনি অভিনয় ও লেখনীর জন্য অস্কার প্রাপ্ত একমাত্র ব্যক্তি হওয়ার গৌরব অর্জন করেন। এছাড়া এটি শ্রেষ্ঠ নাট্যধর্মী চলচ্চিত্র ও শ্রেষ্ঠ চিত্রনাট্য বিভাগে গোল্ডেন গ্লোব পুরস্কার এবং শ্রেষ্ঠ চলচ্চিত্র বিভাগে বাফটা পুরস্কার অর্জন করে। এই চলচ্চিত্রটিকে জেন অস্টেনের সৃষ্টিকর্মের সেরা চলচ্চিত্ররূপ বলে গণ্য করা হয়।  অভিনয়শিল্পীদল  এমা টমসন - এলিনর ড্যাশউড  হিউ গ্র্যান্ট - এডওয়ার্ড ফেরার্স  কেট উইন্সলেট - ম্যারিঅ্যান ড্যাশউড  অ্যালান রিকম্যান - কর্নেল ব্র্যান্ডন  ইমোজেন স্টাবস - লুসি স্টিল  গ্রেগ ওয়াইজ - জন উইলোবাই  জেমা জোন্স - মিসেস ড্যাশউড, এলিনর ও ম্যারিঅ্যানের মা  হ্যারিয়েট ওয়াল্টার - ফ্যানি ড্যাশউড  জেমস ফ্লিট - জন ড্যাশউড  হিউ লরি - মিস্টার পালমার  ইমেল্ডা স্টনটন - শার্লট পালমার  রবার্ট হার্ডি - স্যার জন মিডলটন  এলিজাবেথ স্প্রিগস - মিসেস জেনিংস  টম উইলকিনসন - মিস্টার ড্যাশউড  এমিলি ফ্রঁসোয়া - মার্গারেট ড্যাশউড  রিচার্ড লামসডেন - রবার্ট ফেরার্স  পুরস্কার ও স্বীকৃতি ১৯৯০-এর দশকের জেন অস্টেনের সৃষ্টিকর্মের একাধিক চলচ্চিত্ররূপের মধ্যে সেন্স অ্যান্ড সেন্সিবিলিটি হলিউডে সবচেয়ে বেশি স্বীকৃতি লাভ করে এটি ৬৮তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ অভিনেত্রী (টমসন)-সহ সাতটি বিভাগে মনোনয়ন লাভ করে। টমসন শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন, যার ফলে তিনি একমাত্র ব্যক্তি হিসেবে অভিনয় (১৯৯৩ সালের হাওয়ার্ডস এন্ড চলচ্চিত্রের জন্য শ্রেষ্ঠ অভিনেত্রী বিভাগে পুরস্কৃত হন) ও লেখনীর জন্য অস্কার জয়ের গৌরব অর্জন করেন। এছাড়া এটি ৫৩তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র ও শ্রেষ্ঠ চিত্রনাট্য বিভাগে দুটি পুরস্কার অর্জন করে এবং ৪৯তম ব্রিটিশ অ্যাকাডেমি চলচ্চিত্র পুরস্কারে ১২টি মনোনয়ন থেকে শ্রেষ্ঠ চলচ্চিত্র,  শ্রেষ্ঠ অভিনেত্রী (টমসন) ও শ্রেষ্ঠ পার্শ্ব অভিনেত্রী (উইন্সলেট) বিভাগে তিনটি পুরস্কার অর্জন করে অধিকন্তু, চলচ্চিত্রটি ৪৬তম বার্লিন আন্তর্জাতিক চলচ্চিত্র উৎসবে স্বর্ণ ভল্লুক অর্জন করে, যার ফলে অ্যাং লি প্রথম পরিচালক হিসেবে দুইবার এই পুরস্কার জয়ের গৌরব অর্জন করেন।  তথ্যসূত্র  গ্রন্থপঞ্জি      বহিঃসংযোগ           বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯৫-এর প্রণয়ধর্মী নাট্য চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের ব্রিটিশ চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র বিষয়শ্রেণী:ব্রিটিশ ঐতিহাসিক প্রণয়ধর্মী চলচ্চিত্র বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:অ্যাং লি পরিচালিত চলচ্চিত্র বিষয়শ্রেণী:এমা টমসনের চিত্রনাট্য সংবলিত চলচ্চিত্র বিষয়শ্রেণী:প্যাট্রিক ডয়েল সুরারোপিত চলচ্চিত্র বিষয়শ্রেণী:সেন্স অ্যান্ড সেন্সিবিলিটি অবলম্বনে চলচ্চিত্র বিষয়শ্রেণী:ইংল্যান্ডের পটভূমিতে চলচ্চিত্র বিষয়শ্রেণী:স্বর্ণ ভল্লুক বিজয়ী বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী